ประเทศไทยกำลังมี การทำวิจัยระดับโลก ที่ร่วมมือกับ มหาวิทยาลัยสแตนฟอร์ด
ผู้สนับสนุน.. เทคโนโลยี และการดิสรัปชัน กำลังส่งผลกระทบต่อธุรกิจและเศรษฐกิจทั่วโลก  รู้ไหมว่า.. ตลาดแรงงานในอีก 4 ปีข้างหน้า จะมีจำนวนงานกว่า 75 ล้านตำแหน่งหายไป  และจะมีตำแหน่งงานใหม่ๆ เกิดขึ้นกว่า 113 ล้านตำแหน่ง  เรื่องนี้เป็นหนึ่งในสัญญาณที่บอกถึงการเปลี่ยนแปลงครั้งสำคัญ  เราจึงจำเป็นต้องมีรากฐานทางการศึกษา และการวิจัยที่แข็งแกร่งเพื่อต่อยอดธุรกิจดั้งเดิมให้อย่างยั่งยืนในโลกอนาคต  เรื่องนี้จึงส่งผลให้ SEAC ศูนย์พัฒนาและส่งเสริมการเรียนรู้ตลอดชีวิตแห่งภูมิภาคอาเซียนประสานงานกับบริษัทชั้นนำในประเทศอย่าง AIS, AP และ KBANK จับมือกับ มหาวิทยาลัยสแตนฟอร์ด เพื่อสร้างศูนย์การวิจัยระดับโลกในประเทศไทย
26 ก.ย. 2562

ผู้สนับสนุน..
ประเทศไทยกำลังมี การทำวิจัยระดับโลก ที่ร่วมมือกับ มหาวิทยาลัยสแตนฟอร์ด
เทคโนโลยี และการดิสรัปชัน กำลังส่งผลกระทบต่อธุรกิจและเศรษฐกิจทั่วโลก
รู้ไหมว่า.. ตลาดแรงงานในอีก 4 ปีข้างหน้า จะมีจำนวนงานกว่า 75 ล้านตำแหน่งหายไป
และจะมีตำแหน่งงานใหม่ๆ เกิดขึ้นกว่า 113 ล้านตำแหน่ง
เรื่องนี้เป็นหนึ่งในสัญญาณที่บอกถึงการเปลี่ยนแปลงครั้งสำคัญ
เราจึงจำเป็นต้องมีรากฐานทางการศึกษา และการวิจัยที่แข็งแกร่งเพื่อต่อยอดธุรกิจดั้งเดิมให้ยั่งยืนในโลกอนาคต
เรื่องนี้จึงส่งผลให้ SEAC ศูนย์พัฒนาและส่งเสริมการเรียนรู้ตลอดชีวิตแห่งภูมิภาคอาเซียนประสานงานกับบริษัทชั้นนำในประเทศอย่าง AIS, AP และ KBank จับมือกับ มหาวิทยาลัยสแตนฟอร์ด เพื่อสร้างศูนย์การวิจัยระดับโลกในประเทศไทย
แล้วเรื่องนี้น่าสนใจอย่างไร?
ลงทุนมาจะเล่าให้ฟัง
ประเทศไทยเป็นประเทศที่มีจุดเด่นและเป็นที่ยอมรับจากชาวต่างชาติหลายด้าน
ไม่ว่าจะเป็นภาคอุตสาหกรรมการท่องเที่ยว หรือการบริการ
ในทางกลับกัน นวัตกรรมและเทคโนโลยีที่มาจากการวิจัยพัฒนาในประเทศกลับมีอัตราการประสบความสำเร็จค่อนข้างต่ำซึ่งเรื่องนี้อาจสะท้อนมาจากเม็ดเงินในการลงทุนวิจัยพัฒนา
เรามาดูงบการลงทุนวิจัยพัฒนาในแต่ละประเทศ
เมื่อเทียบกับขนาดของ GDP
ประเทศเกาหลีใต้ 4.2%
ประเทศญี่ปุ่น 3.1%
ประเทศเยอรมนี 2.9%
ประเทศญี่ปุ่น 3.1%
ประเทศจีน 2.1%
ประเทศไทย 0.6%
จากตัวเลขข้างต้นสะท้อนให้เห็นว่า ภาพรวมการลงทุนด้านการวิจัยและพัฒนาในประเทศไทย
อาจจะยังล้าหลังประเทศชั้นนำอื่นๆ อยู่มาก
พอเรื่องเป็นแบบนี้ โครงการ The Stanford Thailand Research Consortium จึงถูกก่อตั้งขึ้นมาโดยมีจุดประสงค์หลักๆ เพื่อพัฒนาศักยภาพงานวิจัยในประเทศไทย..
โครงการดังกล่าวเกิดขึ้นจากบริษัทผู้ดำเนินการอย่าง AIS, AP Thailand และ KBank
ร่วมกันทุ่มงบประมาณกว่า 100 ล้านบาท เพื่อสนับสนุนมหาวิทยาลัยสแตนฟอร์ด
โดยมี SEAC หรือ ศูนย์พัฒนาและส่งเสริมการเรียนรู้ตลอดชีวิตแห่งภูมิภาคอาเซียน
เป็นผู้ดูแลและสนับสนุนใน 3 ส่วนสำคัญ คือ
1. การทำความเข้าใจว่า บริษัทใดที่ควรจะเข้าไปคุยและเชิญมามีส่วนรวมใน Consortium โดยมุ่งเน้นบริษัทที่ต้องการทำประโยชน์เพื่อประเทศชาติ และต้องการที่จะพัฒนาบริษัทตัวเอง เพื่อเป็นฟันเฟืองในการขับเคลื่อนประเทศไทยไปในทางที่ดีขึ้น
2. การทำความเข้าใจเกี่ยวกับ “บริบท” (Context) ของบริษัทนั้นๆ โดยพิจารณาถึงความต้องการในการที่จะช่วยประเทศไทย รวมถึงการยกระดับบริษัทของตนเองเพื่อให้แข่งขันได้ในสากล และ
3. การทำงานร่วมกับ AIS, AP Thailand และ KBank โดย SEAC จะต้องทำความเข้าใจว่า แต่ละบริษัทกำลังมีบริบทใดๆ เพื่อสรุปเรื่องราวข้อมูลก่อนส่งให้กลับทีมงานของ Stanford University เพื่อออกแบบหัวข้อวิจัย
แล้วบทบาทของมหาวิทยาลัยสแตนฟอร์ดมีอะไรบ้าง?
-การยกระดับความสามารถของคนไทยให้เท่าทันโลก
-การนำเทคโนโลยีมาประยุกต์ใช้เพื่อพัฒนาเศรษฐกิจไทย
-สร้างมาตรฐานคุณภาพชีวิตคนไทยให้สูงขึ้น
-ส่งเสริมการพัฒนาสังคมไปพร้อมๆ กับสิ่งแวดล้อม
ซึ่งทั้งหมดนี้จะอยู่ภายใต้โครงการวิจัยและพัฒนาที่บริษัทในประเทศไทย จะได้ร่วมมือกับศาสตราจารย์และผู้เชี่ยวชาญระดับสูงจากมหาวิทยาลัยสแตนฟอร์ดกว่า 20 คน จาก 9 สาขาวิชา เช่น
วิศวกรรมศาสตร์
วิทยาศาสตร์คอมพิวเตอร์
บริหารธุรกิจ
แพทยศาสตร์
และ อีกหลายๆ สาขา
ทั้งนี้ เป้าหมายสูงสุดของโครงการทั้งหมดก็เพื่อเป็นส่วนหนึ่งในการส่งเสริมให้งานวิจัยจากประเทศไทยสามารถต่อยอด พัฒนาและยกระดับมาตรฐานให้ดีขึ้น
จากเรื่องทั้งหมดนี้ ก็ถือเป็นการขับเคลื่อนโครงการวิจัยพัฒนาในประเทศไทยที่น่าสนใจ
วันนี้เรามีโอกาสได้เห็นองค์กรชั้นนำในประเทศอย่าง AIS, AP Thailand และ KBank ร่วมกันลงทุนเพื่อยกระดับงานวิจัย และการศึกษาในประเทศไทยไปพร้อมๆ กับมหาวิทยาลัยระดับโลก
ก็น่าติดตามกันต่อไปว่า.. การส่งเสริมงานวิจัยพัฒนาประเทศไทยในครั้งนี้จะสร้างผลผลิตและนวัตกรรมอะไรใหม่ๆ ออกมาบ้าง ซึ่งเรื่องนี้ถือเป็นก้าวแรกของประเทศไทยที่น่าจับตามองเป็นอย่างยิ่ง..